pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ให้การต้อนรับผู้อำนวยการสำนักงานภูมิภาคเอเชียและแปซิฟิกของ ITU
วันอังคารที่ 21 กุมภาพันธ์ 2560
รมว.กระทรวงดิจิทัลฯ ให้การต้อนรับผู้อํานวยการสํานักงานภูมิภาคเอเชียและแปซิฟิกของ ITU
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ให้การต้อนรับ Mr. Ioane Koroivuki ผู้อํานวยการสํานักงานภูมิภาคเอเชียและแปซิฟิกของสหภาพโทรคมนาคมระหว่างประเทศ (International Telecommunication Union : ITU) เนื่องในโอกาสเข้าเยี่ยมคารวะและแสดงความขอบคุณรัฐบาลไทยที่ให้การสนับสนุนการดําเนินงานของ ITU ด้วยดีตลอดมา พร้อมทั้งหารือแผนงานกิจกรรมประจําปี 2017 ของ ITU รวมถึงการขยายความร่วมมือด้านโทรคมนาคมและเทคโนโลยีดิจิทัล เช่น โครงการพัฒนาศักยภาพบุคลากรด้านสถิติและการจัดทําตัวชี้วัด การจัดประชุมเชิงวิชาการเพื่อแลกเปลี่ยนนโยบายและยุทธศาสตร์การพัฒนาเมืองอัจฉริยะและรัฐบาลอิเล็กทรอนิกส์ (e-Government) การพัฒนาเขตพื้นที่นิคมอุตสาหกรรมเพื่อสร้างสรรค์นวัตกรรมด้านดิจิทัล (Digital Park Thailand) และโครงการจัดทํารายงาน Thailand Country Assessment in Digital Innovation System เป็นต้น ณ ห้องรับรอง ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะเขตหลักสี่ กรุงเทพฯ เมื่อวันที่ 16 กุมภาพันธ์ 2560
***********************
รัฐบาลไทย-ข่าวทำเนียบรัฐบาล-วราวุธ บินด่วนเร่งแก้ไขปัญหาหมอกควันไฟป่า พร้อมเยียวยาช่วยเหลือครอบครัวเจ้าหน้าที่ดับไฟ
วันจันทร์ที่ 13 เมษายน 2563
วราวุธ บินด่วนเร่งแก้ไขปัญหาหมอกควันไฟป่า พร้อมเยียวยาช่วยเหลือครอบครัวเจ้าหน้าที่ดับไฟ
วราวุธ บินด่วนเร่งแก้ไขปัญหาหมอกควันไฟป่า พร้อมเยียวยาช่วยเหลือครอบครัวเจ้าหน้าที่ดับไฟ
วราวุธ บินด่วนเร่งแก้ไขปัญหาหมอกควันไฟป่า พร้อมเยียวยาช่วยเหลือครอบครัวเจ้าหน้าที่ดับไฟ
วันที่ 8 เมษายน 2563 เวลา 18.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่รับฟังการบรรยายสรุปภาพรวมสถานการณ์ไฟป่าและหมอกควันในพื้นที่จังหวัดเชียงใหม่
ณ ศูนย์บัญชาการป้องกันและแก้ไขปัญหาฝุ่นละอองขนาดเล็ก (PM 2.5) จังหวัดเชียงใหม่ องค์การบริหารส่วนจังหวัดเชียงใหม่ พร้อมทั้งมอบประกาศเกียรติให้แก่ อบต.ช้างเผือก และ บ้านกองกาย - ถวน ม.10 ต บ้านทับ อ.แม่แจ่ม จ.เชียงใหม่ ที่ให้การสนับสนุนการปฏิบัติภารกิจด้านการป้องกันและควบคุมไฟป่าและหมอกควันของกระทรวงทรัพยากรธรรมชาติและสิ่งแวดล้อม อีกทั้งมอบเงินช่วยเหลือเพื่อเป็นขวัญกําลังใจให้แก่เจ้าหน้าที่ไฟป่าและครอบครัว โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า จากการลงพื้นที่สํารวจและติดตามสถานการณ์ปัญหาไฟป่าและหมอกควันในพื้นที่ เมื่อวันที่ 27 มีนาคม 2563 เป็นที่น่ายินดีที่สามารถควบคุมสถานการณ์คุมไฟป่าบริเวณพื้นที่อุทยานแห่งชาติดอยสุเทพ-ปุย ได้ 100%ซึ่งตั้งแต่วันนั้นมาได้มีการสนธิกําลังในการปฏิบัติงาน โดยแบ่งออกเป็น 3 ชุด ประกอบด้วย ชุดลาดตระเวน ชุดดับไฟป่า และชุดประจําหมู่บ้าน ซึ่งมีทั้งเจ้าหน้าที่ทหาร ปกครอง ตํารวจ และเจ้าหน้าที่กระทรวงทรัพยากรธรรมชาติและสิ่งแวดล้อม (กรมป่าไม้ กรมอุทยานแห่งชาติ สัตว์ป่า และพันธุ์พืช) เข้าไปทําความเข้าใจกับพี่น้องประชาชนที่อยู่ในพื้นที่ป่าอนุรักษ์และป่าสงวนแห่งชาติ ให้ได้รับทราบถึงผลกระทบที่เกิดจากการเผาและมาตรการในการบังคับใช้กฎหมายอย่างเด็ดขาด ทําให้จุดความร้อนลดลงไปพอสมควร ทั้งนี้ ในการดําเนินงานได้มีการโยกย้ายกําลังพลของกระทรวงทรัพยากรธรรมชาติและสิ่งแวดล้อมจากภาคใต้มาสนับสนุนการดําเนินงานในภาคเหนือ โดยจากการปฏิบัติงานดับไฟป่าของเจ้าหน้าที่ที่ได้ทํางานมาเป็นแรมเดือนเริ่มมีความเหนื่อยล้า อ่อนกําลัง ทําให้ประสิทธิภาพในการปฏิบัติงานลดลง ดังนั้น จะได้มีการหารือที่จะนํากําลังพลจากส่วนอื่นๆ ในสังกัดกระทรวงฯ มาสับเปลี่ยนหมุนเวียนในการดําเนินงาน ทั้งนี้ การจะนํากําลังพลมายังพื้นที่หรือนํากําลังพลออกจากพื้นที่นั้นจะต้องมีการหารือกับผู้ว่าราชการจังหวัดต่อไป สําหรับการดําเนินการดับไฟป่าที่ผ่านมากระทรวงฯ สามารถดําเนินการดับไฟป่าได้ทันถ่วงที ขณะนี้ไฟป่าที่แม่วงค์ ได้ดับลงแล้ว สําหรับไฟป่าในพื้นที่จังหวัดเชียงใหม่ เป็นไฟป่าที่ดับไปแล้วและมีการเผาเกิดขึ้นอีก ดังนั้นสิ่งสําคัญคือการสร้างความรับรู้ความเข้าใจกับพี่น้องประชาชน ควบคู่กับการลาดตระเวนและบังคับใช้กฎหมายอย่างเข้มงวด
ทั้งนี้ ในช่วงท้าย รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวแสดงความเสียใจแก่ชาวเชียงใหม่ โดยกระทรวงทรัพยากรธรรมชาติและสิ่งแวดล้อม จะทําหน้าที่ให้ดีที่สุดและขอขอบคุณทุกๆ ภาคส่วน รวมถึงภาคเอกชน ที่ร่วมกันปฏิบัติภารกิจในครั้งนี้ ทั้งนี้ ฯพณฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ได้ห่วงใยมายังที่น้องประชาชน และขอให้ทุกท่านปฏิบัติหน้าที่ ด้วยความอดทน อดกลั้น อุตสาหะ เพื่อประชาชนและประเทศชาติต่อไป
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมแปลงนาบัวในที่ดินพระราชทาน บ้านศาลาดิน อ.พุทธมณฑล จุดเริ่มต้นของการปฏิรูปที่ดินในประเทศไทย
วันพุธที่ 21 กุมภาพันธ์ 2561
นายกรัฐมนตรีเยี่ยมชมแปลงนาบัวในที่ดินพระราชทาน บ้านศาลาดิน อ.พุทธมณฑล จุดเริ่มต้นของการปฏิรูปที่ดินในประเทศไทย
นายกรัฐมนตรีตรวจราชการ จ.นครปฐม เยี่ยมชมแปลงนาบัว ลุงแจ่ม สวัสดิ์โต ที่ดินพระราชทาน บ้านศาลาดิน อ.พุทธมณฑล ซึ่งเป็นจุดเริ่มต้นของการปฏิรูปที่ดินในประเทศไทย
วันนี้ (21 กุมภาพันธ์ 2561) เวลา 11.00 น. พลเอก ประยุทธ์ จันทร์โอชา นายกรัฐมนตรี และคณะ เดินทางไปเยี่ยมชมแปลงนาบัว ลุงแจ่ม สวัสดิ์โต ซึ่งเป็นที่ดินพระราชทาน ตั้งอยู่ที่บ้านศาลาดิน หมู่ที่ 3 ต.มหาสวัสดิ์ อ.พุทธมณฑล จ.นครปฐม จุดเริ่มต้นของการปฏิรูปที่ดินในประเทศไทย
โอกาสนี้ นายกรัฐมนตรีได้กล่าวทักทายข้าราชการและประชาชนที่มาให้การต้อนรับ จากนั้นนายกรัฐมนตรีได้ลงเรือชมแปลงนาบัว และพายเรือในนาบัวด้วยตัวเอง โดยนายกรัฐมนตรีได้กล่าวชื่นชมว่าปลูกแปลงนาบัวได้สวยงามดี พร้อมกับสอบถามข้อมูลเกี่ยวกับสายพันธุ์บัว วิธีการปลูก และรายได้ผลตอบแทนของเกษตรกรผู้ปลูกแปลงนาบัว จากนั้นได้ชมผังแสดงพื้นที่ในเขตปฏิรูปที่ดินเพื่อเกษตรกรรม และชมแผนที่ "เลียบคลองคล้องใจ มหาสวัสดิ์สู่ลัดมะยม" ซึ่งเป็นแผนที่คลองรับน้ําและระบายน้ํา โดยนายกรัฐมนตรีขอให้ช่วยกันรักษาความสะอาด อย่าให้มีขยะหรือผักตบชวากั้นขวางทางน้ํา ทั้งนี้ นายกรัฐมนตรีได้ชิมเมี่ยงกลีบบัว ชิมชาเกสรบัว และกล่าวว่าในประเทศไทยเรามีสถานที่ดี ๆ เรื่องราวดี ๆ มากมายขอให้ช่วยกันส่งเสริมประชาสัมพันธ์ด้วย
สําหรับการปฏิรูปที่ดินนี้เป็นไปตาม แนวพระราชดําริในพระบาทสมเด็จพระเจ้าอยู่หัว รัชกาลที่ 9 ที่ทรงเห็นว่าชาวบ้านทํานาได้ปีละครั้ง ซ้ํายังขาดที่ทํากินเป็นของตนเอง จึงทรงพระราชทานที่ดินส่วนพระองค์จํานวน 1,009 ไร่ ให้กับเกษตรกรได้ทํามาหากิน โดยมีสํานักงานการปฏิรูปที่ดินเพื่อเกษตรกรรม กระทรวงเกษตรและสหกรณ์ เป็นผู้ดูแล จัดสรรที่ดินให้เกษตรกร แปลงละ 20 ไร่ เพื่อให้เกษตรกรใช้เป็นพื้นที่ทํากิน โดยมีเงื่อนไขว่าต้องทําการเกษตร เพราะต้องการให้เป็นพื้นที่สีเขียว ซึ่งเกษตรกรที่ได้ที่พระราชทาน ต่างน้อมนําแนวพระราชดําริมาเป็นที่ตั้ง แล้วปลูกข้าว พริก มะเขือ กะเพรา โหระพา มะพร้าว กล้วย ขนุน ส้มโอ พร้อมพืชผลทางการเกษตรอื่น ๆ และส่วนหนึ่งใช้ทํานาบัว
ปัจจุบัน นาบัวของลุงแจ่ม สวัสดิ์โต เป็นส่วนหนึ่งของรายการนําเที่ยวในคลองมหาสวัสดิ์ แต่ละวันมีนักท่องเที่ยวทั้งชาวไทยและชาวต่างชาติ แวะเวียนเข้ามาชมความสวยงามของดอกบัว สัมผัสกลิ่นอายของนาบัวอย่างต่อเนื่อง ซึ่งผู้ที่ต้องการพายเรือออกไปเก็บดอกบัวด้วยมือตัวเอง ทางนาบัวก็มีเรือบริการให้ โดยคิดเงินดอกละ 1 บาทเท่าราคาส่ง ในส่วนของดอกบัวขายได้ดอกละ 1-3 บาท มีรายได้เฉลี่ยวันละ 2,000 บาท นอกจากนี้ มีรายได้จากการทําเกษตรผสมผสานที่สามารถสร้างรายได้เฉลี่ยวันละประมาณ 300 บาท รวมทั้งมีรายได้จากการขายปลาในนาบัว ปีละไม่น้อยกว่า 40,000 บาท และมีการแปรรูปเพื่อเพิ่มมูลค่าชาจากเกสรบัวซึ่งให้ความหอมและรสชาติที่เป็นเอกลักษณ์ของดอกบัว และมีการทํามะม่วงกวน มะขามเปียก ซึ่งเป็นผลผลิตที่อยู่ในแปลงเกษตรทั้งสิ้น
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ เชิญชวนเจ้าหน้าที่ในสังกัดร่วมส่งผลงานขอรับรางวัลเลิศรัฐ ประจำปี 2563
วันพฤหัสบดีที่ 9 มกราคม 2563
กระทรวงเกษตรฯ เชิญชวนเจ้าหน้าที่ในสังกัดร่วมส่งผลงานขอรับรางวัลเลิศรัฐ ประจําปี 2563
กระทรวงเกษตรฯ เชิญชวนเจ้าหน้าที่ในสังกัดร่วมส่งผลงานขอรับรางวัลเลิศรัฐ ประจําปี 2563
นายพีรพันธ์ คอทอง ผู้ช่วยปลัดกระทรวงเกษตรและสหกรณ์ เปิดเผยภายหลังเป็นประธานการประชุมเชิงปฏิบัติการผ่านระบบทางไกลออนไลน์ (Web Conference) เรื่อง “แนวทางการเขียนผลงานเพื่อสมัครขอรับรางวัลเลิศรัฐ ประจําปี พ.ศ.2563” ณ กระทรวงเกษตรและสหกรณ์ ว่า ตามที่สํานักงานคณะกรรมการพัฒนาระบบราชการ (สํานักงาน ก.พ.ร.) ได้จัดให้มีการมอบรางวัลเลิศรัฐเป็นประจําทุกปี ให้แก่หน่วยงานภาครัฐที่มีความโดดเด่นในการพัฒนาประสิทธิภาพการให้บริการ การบริหารจัดการภาครัฐ และการมีส่วนร่วมของประชาชน ทั้งนี้ กระทรวงเกษตรและสหกรณ์โดยสํานักพัฒนาระบบบริหาร ได้จัดประชุมเชิงปฏิบัติการผ่านระบบทางไกลออนไลน์ (Web Conference) เรื่อง “แนวทางการเขียนผลงานเพื่อสมัครขอรับรางวัลเลิศรัฐ ประจําปี พ.ศ.2563”ขึ้น โดยมีวัตถุประสงค์เพื่อสร้างความรู้ ความเข้าใจ และเตรียมความพร้อมให้กับเจ้าหน้าที่ของหน่วยงานในสังกัดสํานักงานปลัดกระทรวงเกษตรและสหกรณ์ทั้งส่วนกลางและภูมิภาค เกี่ยวกับหลักเกณฑ์และแนวทางการเขียนผลงานเพื่อสมัครขอรับรางวัลเลิศรัฐ ประจําปี 2563 รวมทั้งเพื่อให้หน่วยงานที่มีความสนใจสามารถส่งผลงานได้ทันภายในระยะเวลาที่ สํานักงาน ก.พ.ร. กําหนด ระหว่างเดือนธันวาคม 2562 – กุมภาพันธ์ 2563 ผ่านทางระบบออนไลน์ ตลอดจนให้ผู้เข้าร่วมประชุมเกิดการแลกเปลี่ยนเรียนรู้เทคนิค และวิธีการในการเขียนผลงานดังกล่าวด้วย
โดยรางวัลเลิศรัฐ ประจําปี 2563 แบ่งเป็น 2 ประเภท ได้แก่ ประเภทที่ 1 รางวัลเลิศรัฐยอดเยี่ยม เป็นการมอบรางวัลให้กับหน่วยงานที่ได้รับรางวัลระดับดีเด่นครบทั้ง 3 สาขา ในปีเดียวกัน คือ สาขาบริการภาครัฐ สาขาคุณภาพการบริหารจัดการภาครัฐ และสาขาการบริหารราชการแบบมีส่วนร่วม และประเภทที่ 2 รางวัลเลิศรัฐสาขา ซึ่งแบ่งเป็น 3 สาขา ได้แก่ 1) สาขาบริการภาครัฐ เป็นรางวัลที่มอบให้กับหน่วยงานของรัฐที่มีผลการพัฒนาคุณภาพการให้บริการประชาชน ให้ได้รับความสะดวก รวดเร็ว โปร่งใส เป็นธรรม และเป็นที่พึงพอใจ 2) สาขาคุณภาพการบริหารจัดการภาครัฐ เป็นรางวัลที่มอบให้แก่หน่วยงานภาครัฐที่ดําเนินการพัฒนาองค์การอย่างต่อเนื่อง และมีผลดําเนินการปรับปรุงองค์การตามเกณฑ์คุณภาพการบริหารจัดการภาครัฐอย่างโดดเด่น และ 3) สาขาการบริหารราชการแบบมีส่วนร่วม เป็นรางวัลที่มอบให้แก่หน่วยงานภาครัฐ เพื่อสร้างแรงจูงใจและสร้างขวัญกําลังใจในการเชิดชูผลการปฏิบัติราชการ โดยส่งเสริมและสนับสนุนให้เกิดกระบวนการมีส่วนร่วม ตั้งแต่การให้ข้อมูลข่าวสาร (Inform) การรับฟังความคิดเห็น (Conrult) การเข้ามาเกี่ยวข้อง (Involve) และการสร้างความร่วมมือ (Collaboration)
ทั้งนี้ กระทรวงเกษตรฯ ขอเชิญชวนเจ้าหน้าที่ของหน่วยงานในสังกัดสํานักงานปลัดกระทรวงเกษตรและสหกรณ์ทั้งส่วนกลางและส่วนภูมิภาค ร่วมส่งผลงานเพื่อสมัครขอรับรางวัลเลิศรัฐ ประจําปี 2563 ในสาขาบริการภาครัฐ และสาขาการบริหารราชการแบบมีส่วนร่วม โดยส่งผลงานและรายละเอียดมายังสํานักพัฒนาระบบบริหาร สํานักงานปลัดกระทรวงเกษตรและสหกรณ์ ทางอีเมล์ adgmoac@gmail.com ภายในวันที่ 15 มกราคม 2563 หรือสอบถามเพิ่มเติมได้ที่ 0-2629-9653
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“ผู้แทนพิเศษของรัฐบาล จัดการประชุมการขับเคลื่อน การแก้ไขปัญหาและพัฒนาจังหวัดชายแดนภาคใต้(เต็มคณะ)ครั้งที่ ๗/๒๕๖๑ ใน ๘ สิงหาคม ๒๕๖๑ ณ ศาลาว่าการกลาโหม
วันพุธที่ 25 กรกฎาคม 2561
“ผู้แทนพิเศษของรัฐบาล จัดการประชุมการขับเคลื่อน การแก้ไขปัญหาและพัฒนาจังหวัดชายแดนภาคใต้(เต็มคณะ)ครั้งที่ ๗/๒๕๖๑ ใน ๘ สิงหาคม ๒๕๖๑ ณ ศาลาว่าการกลาโหม
ผู้แทนพิเศษของรัฐบาลจัดการประชุมการขับเคลื่อนการแก้ไขปัญหาและพัฒนาจังหวัดชายแดนภาคใต้ (เต็มคณะ)ครั้งที่ ๗/๒๕๖๑   ในวันพุธที่ ๘ สิงหาคม ๒๕๖๑ เวลา ๐๘.๐๐ - ๑๔.๐๐ น.
ผู้แทนพิเศษของรัฐบาลจัดการประชุมการขับเคลื่อนการแก้ไขปัญหาและพัฒนาจังหวัดชายแดนภาคใต้ (เต็มคณะ)ครั้งที่ ๗/๒๕๖๑  ในวันพุธที่ ๘ สิงหาคม ๒๕๖๑ เวลา ๐๘.๐๐ - ๑๔.๐๐ น.
โดยมี พล.อ. สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานการประชุม ณ ห้องยุทธนาธิการ ชั้น ๒ ในศาลาว่าการกลาโหม กรุงเทพฯ
วัตถุประสงค์เพื่อติดตามการแก้ไขปัญหาและพัฒนาจังหวัดชายแดนใต้ ให้สัมฤทธิ์ผลอย่างเป็นรูปธรรม ด้วยความร่วมมือจากทุกภาคส่วนตามกลไกประชารัฐจังหวัดชายแดนภาคใต้ตามนโยบายนายกรัฐมนตรี เน้นการบูรณาการขับเคลื่อนงานหน่วยงานส่วนกลางและหน่วยงานในพื้นที่ให้เป็นไปตามนโยบายรัฐบาล ภาคประชาสังคม และภาคประชาชน โดยมุ่งหวังให้ประชาชนในพื้นที่มีชีวิตและทรัพย์สินที่ปลอดภัย กินดี อยู่ดี ได้รับการศึกษาที่เป็นมาตรฐาน และมีชีวิตที่ดีขึ้น
ผู้เข้าร่วมประชุมจํานวน ๖๐ ท่าน ประกอบด้วย ผู้แทนพิเศษของรัฐบาล ๑๓ ท่าน, ที่ปรึกษาและฝ่ายอํานวยการผู้แทนพิเศษของรัฐบาล ๒๙ ท่าน, ผู้แทน กอ.รมน. ๒ ท่าน, ผู้แทน ศอ.บต. ๒ ท่าน, ผู้แทน กอ.รมน.ภาค ๔ สน. ๒ ท่าน, ผู้แทน ภ.๙ ๒ ท่าน, ผู้แทน สมช./สล.คปต. ๓ ท่าน, ผู้ว่าราชการจังหวัดสตูล, ผู้ว่าราชการจังหวัดสงขลา, ผู้ว่าราชการจังหวัดปัตตานี, ผู้ว่าราชการจังหวัดยะลา, ผู้ว่าราชการจังหวัดนราธิวาส และผู้แทน ตชด. ภาค ๔  ๒ ท่าน
รัฐบาลไทย-ข่าวทำเนียบรัฐบาล-“ยุติธรรม” ปลูกฝังความสามัคคีปรองดองให้แก่นักเรียนชั้นปฐมวัย
วันพฤหัสบดีที่ 13 ธันวาคม 2561
“ยุติธรรม” ปลูกฝังความสามัคคีปรองดองให้แก่นักเรียนชั้นปฐมวัย
พันตํารวจโท พงษ์ธร ธัญญสิริ รองปลัดกระทรวงยุติธรรม และเลขาธิการคณะกรรมการเสริมสร้างความสมานฉันท์แห่งชาติ เป็นประธานเปิดโครงการพัฒนาศักยภาพของบุคลากร
ในวันพฤหัสบดีที่ ๑๓ ธันวาคม ๒๕๖๑ เวลา ๑๐.๐๐ น. ณ โรงเรียนนครนนท์วิทยา ๒ วัดทินกรนิมิต จังหวัดนนทบุรี พันตํารวจโท พงษ์ธร ธัญญสิริ รองปลัดกระทรวงยุติธรรม และเลขาธิการคณะกรรมการเสริมสร้างความสมานฉันท์แห่งชาติ เป็นประธานเปิดโครงการพัฒนาศักยภาพของบุคลากร เพื่อเพิ่มประสิทธิผล ในการปฏิบัติงานภายในสํานักงานคณะกรรมการเสริมสร้างความสมานฉันท์แห่งชาติ โดยจัดกิจกรรมร่วมกับโรงเรียนนครนนท์วิทยา ๒ วัดทินกรนิมิต จังหวัดนนทบุรี เพื่อมุ่งสร้างการรับรู้ และสร้างความสามัคคีปรองดอง ผ่านสื่อนิทานให้กับนักเรียนระดับชั้นปฐมวัย ภายใต้โครงการ “โรงเรียนยุติธรรมอุปถัมภ์ของกระทรวงยุติธรรม” โดยมี นักเรียนระดับชั้นปฐมวัยและครูผู้ดูแล เข้าร่วมฯ พันตํารวจโท พงษ์ธรฯ กล่าวใจความสําคัญตอนหนึ่งว่า “กระทรวงยุติธรรมมีส่วนร่วม ในการที่จะให้เยาวชนของชาติ ห่างไกลจากปัญหายาเสพติด ปัญหาอาชญากรรม และสภาพแวดล้อมที่ทําให้เกิดปัญหาสังคมต่างๆ สํานักงานคณะกรรมการเสริมสร้างความสมานฉันท์แห่งชาติ จึงมุ่งเน้นการปลูกฝัง ความสามัคคีปรองดองให้เยาวชนตั้งแต่ระดับชั้นปฐมวัย ซึ่งเป็นรากฐานที่สําคัญของประเทศชาติในอนาคต โดยการดําเนินกิจกรรมผ่านสื่อที่เหมาะสมกับกลุ่มเป้าหมาย เพื่อให้เกิดการรับรู้ ความเข้าใจ และนําไปสู่การปฏิบัติได้”
รัฐบาลไทย-ข่าวทำเนียบรัฐบาล-ปาฐกถาพิเศษ "การวิจัยเพื่อขับเคลื่อน Thailand 4.0"
วันศุกร์ที่ 9 ธันวาคม 2559
ปาฐกถาพิเศษ "การวิจัยเพื่อขับเคลื่อน Thailand 4.0"
นพ.ธีระเกียรติ เจริญเศรษฐศิลป์ รัฐมนตรีช่วยว่าการกระทรวงศึกษาธิการ รักษาราชการแทนรัฐมนตรีว่าการกระทรวงศึกษาธิการ เป็นประธานเปิดงานประชุมวิชาการเสนอผลงานวิจัยระดับบัณฑิตศึกษาแห่งชาติ ครั้งที่ 41 และนานาชาติ ครั้งที่ 5
พร้อมทั้งปาฐกถาพิเศษ เรื่อง “การวิจัยเพื่อขับเคลื่อน Thailand 4.0” โดยมี รศ.ดร.สมบัติ คชสิทธิ์ อธิการบดีมหาวิทยาลัยราชภัฏวไลยอลงกรณ์ ในพระบรมราชูปถัมภ์, ผู้บริหารและคณาจารย์จากสถาบันอุดมศึกษา, นักวิชาการ, นักวิจัย ตลอดจนผู้นําเสนอผลงานวิจัยทั้งชาวไทยและชาวต่างชาติกว่า 600 คน เข้าร่วมการประชุม
นพ.ธีระเกียรติ เจริญเศรษฐศิลป์กล่าวตอนหนึ่งว่า ปัจจุบันประเทศไทยกําลังมุ่งสู่การพัฒนาประเทศให้เป็น Thailand 4.0 ทําให้เราต้องตีความและทําความเข้าใจก่อนว่า Thailand 4.0 คืออะไร เพราะหากเราไม่เข้าใจความหมายของคําว่า Thailand 4.0 ก็จะทําให้คํานี้กลายเป็นนามธรรมและไม่สามารถเชื่อมโยงไปสู่การปฏิบัติใด ๆ ได้
Thailand 4.0 ในแง่มุมของการพัฒนาประเทศ คือ การพัฒนาประเทศโดยใช้นวัตกรรม (Innovation) ที่เน้นประสิทธิภาพ (Efficiency) ของการทํางานเช่น การใช้หุ่นยนต์แทนมนุษย์หรือการใช้แรงงานให้น้อยลงเพื่อเพิ่มผลผลิต เป็นต้น ทั้งนี้ ต้องระวังการนําคําว่านวัตกรรมมาใช้ เพราะหลายคนยังสับสนว่านวัตกรรม คือ Creative หรือ Artistic แต่ความจริงแล้วสิ่งที่เป็นนวัตกรรมต้องสามารถนํามาทําการค้าหรือนํามาทําธุรกิจที่มีผลกําไรได้ (Commercialise) ซึ่งประเทศที่ทันสมัยจะใช้แนวทางดังกล่าวในการพัฒนาประเทศ สําหรับประเทศไทยคําว่า Thailand 4.0 เป็นคําที่ติดตลาดแล้ว หากเราเข้าใจความหมายของคํานี้ก็จะทําให้เห็นภาพการพัฒนาได้ชัดเจนขึ้น
ในส่วนของการวิจัยเพื่อขับเคลื่อน Thailand 4.0 นั้นที่ผ่านมามีข้อมูลว่าประเทศไทยลงทุนด้านการวิจัยน้อยมากและยังขาดแคลนนักวิจัย ทําให้ต้องเร่งสร้างนักวิจัย ด้วยการส่งนักศึกษาและนักวิจัยไปศึกษาต่อในต่างประเทศจํานวนมาก แต่เมื่อจบการศึกษาแล้วนักศึกษาและนักวิจัยเหล่านี้ไม่ได้กลับมาเป็นนักวิจัยเต็มตัว นักวิจัยดังกล่าวจึงไม่ตอบโจทย์ Thailand 4.0 ที่เน้นนวัตกรรม อีกทั้งนักวิจัยแบบ Thailand 4.0 คือ นักประดิษฐ์ เพราะงานวิจัยบางชิ้นอาจทําให้ประเทศเจริญก้าวหน้าได้ แต่ไม่อาจตอบโจทย์ Thailand 4.0 ได้ทั้งหมด
ทั้งนี้ การวิจัยมีทั้งการวิจัยพื้นฐาน (Basic Research) และการวิจัยประยุกต์ (Applied Research) ซึ่งสิ่งสําคัญของการวิจัยคือต้องมีเงินลงทุน อีกทั้งข้อมูลสถิติงานวิจัยที่ผ่านมาพบว่างานวิจัยที่ทําให้เกิดนวัตกรรม มักจะเกิดขึ้นในกลุ่มมหาวิทยาลัยที่มีชื่อเสียงหรือมีคนที่มีความเชี่ยวชาญจํานวนมาก ประกอบกับการที่มหาวิทยาลัยมีความเชื่อมโยงประสานความร่วมมือกับภาคเอกชนรายใหญ่ ดังนั้น งานวิจัยที่จะทําให้เกิดนวัตกรรมได้ มหาวิทยาลัยและภาคเอกชนต้องหารือร่วมกันตั้งแต่แรก เพื่อให้ได้แนวทางการสร้างนวัตกรรมร่วมกันอย่างยั่งยืนต่อไป
รัฐบาลไทย-ข่าวทำเนียบรัฐบาล-พาณิชย์’ ขานรับข้อสั่งการนายกรัฐมนตรีดูแลบริษัทจดทะเบียนอย่างใกล้ชิด
วันอังคารที่ 18 เมษายน 2560
พาณิชย์’ ขานรับข้อสั่งการนายกรัฐมนตรีดูแลบริษัทจดทะเบียนอย่างใกล้ชิด
พร้อมเป็นเจ้าภาพประสานหน่วยงานที่เกี่ยวข้องร่วมอุดช่องโหว่-ปิดช่องว่าง...
วางแนวทางป้องกันนําธุรกิจหลอกลวงประชาชน
กระทรวงพาณิชย์ ขานรับข้อสั่งการนายกรัฐมนตรี...ดูแลบริษัทจดทะเบียนอย่างใกล้ชิด กําหนดมาตรการเข้ม อุดช่องโหว่-ปิดช่องว่าง...วางแนวทางป้องกันนําธุรกิจหาประโยชน์โดยมิชอบหลอกลวงประชาชน หลัง บจ.เวลท์เอเวอร์ สร้างแรงกระเพื่อมด้านลบให้แวดวงธุรกิจไทย พร้อมเป็นเจ้าภาพประสานหน่วยงานที่เกี่ยวข้องบูรณาการความร่วมมือเชื่อมโยงข้อมูลตรวจสอบบริษัทเข้ม เฝ้าระวัง และตัดวงจรมิจฉาชีพเตือนภัยประชาชน
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า “จากกรณีที่บริษัท เวลท์เอเวอร์ จํากัด มีพฤติกรรมหลอกลวงประชาชนโดยการลอยแพนักท่องเที่ยวชาวไทยกลางสนามบินสุวรรณภูมิจนไม่สามารถเดินทางไปประเทศญี่ปุ่นได้ ซึ่งนายกรัฐมนตรี (พลเอก ประยุทธ์ จันทร์โอชา) มีความเป็นกังวลและต้องการให้มีระบบการตรวจสอบล่วงหน้า เพื่อป้องกันมิให้เกิดปัญหาในทํานองเดียวกับ บริษัท เวลท์เอเวอร์ จํากัด อีก จึงได้สั่งการและมอบหมายให้กระทรวงพาณิชย์เร่งหามาตรการควบคุม อุดช่องโหว่-ปิดช่องว่าง มิให้บริษัทที่ได้จดทะเบียนนําธุรกิจมาหาประโยชน์โดยมิชอบหลอกลวงประชาชนได้อีกต่อไป และเป็นเจ้าภาพหารือเกี่ยวกับการบูรณาการข้อมูลการจดทะเบียนธุรกิจ/การขออนุญาตประกอบธุรกิจที่อยู่ในความรับผิดชอบของหลายหน่วยงานให้มีการเชื่อมโยงและสามารถตรวจสอบข้อมูลเพื่อเฝ้าระวังและตัดวงจรมิจฉาชีพในคราบนักธุรกิจ”
รมว.พณ. จึงได้มอบหมายให้กรมพัฒนาธุรกิจการค้าเป็นเจ้าภาพหลักจัดประชุมหารือเพื่อกําหนดมาตรการ แนวทาง และวิธีป้องกัน/ป้องปรามเพื่อแก้ปัญหาดังกล่าว ในวันอังคารที่ 18 เมษายน 2560 นี้ ที่กระทรวงพาณิชย์ โดยให้เชิญหน่วยงานราชการที่เกี่ยวข้อง เช่น สํานักงานตํารวจแห่งชาติ สํานักงานคณะกรรมการคุ้มครองผู้บริโภค กรมการปกครอง กรมการท่องเที่ยว สํานักงานรัฐบาลอิเล็กทรอนิกส์ (องค์การมหาชน) ฯลฯ เข้าร่วมประชุมหารือ เพื่อให้เกิดการบูรณาการเชื่อมโยงข้อมูลในการจดทะเบียน/การขออนุญาตประกอบธุรกิจที่แต่ละหน่วยงานรับผิดชอบอยู่ให้เป็นหนึ่งเดียว และสามารถตรวจสอบข้อมูลได้โดยง่าย โดยเฉพาะข้อมูลและประวัติของผู้กระทําความผิดที่มาสวมรอยขอจดทะเบียนนิติบุคคลหรือขออนุญาตประกอบธุรกิจประเภทต่างๆ ซึ่งจะเป็นการตัดวงจรมิจฉาชีพในคราบธุรกิจที่จะเข้ามาหากินและหลอกลวงประชาชน ตลอดจนการทําลายภาพลักษณ์ที่ดีของธุรกิจไทย นอกจากนี้ จะร่วมกันกําหนดบทลงโทษที่เข้มงวดมากขึ้น ในกรณีที่นิติบุคคลกระทําความผิดฐานหลอกลวงประชาชนหรือฐานความผิดอื่นๆ เพื่อเป็นการป้องกันและป้องปรามไม่ให้เกิดกรณีดังกล่าวซ้ํารอยขึ้นอีก”
ทั้งนี้ รัฐบาลมีความห่วงใยประชาชนและผู้ประกอบธุรกิจทุกระดับ ซึ่งปัจจุบันรูปแบบธุรกิจมีความหลากหลายจากความก้าวหน้าทางเทคโนโลยีที่เกิดขึ้นอย่างรวดเร็ว โดยอาจทําให้ผู้ซื้อ/ผู้ขายหรือการติดต่อธุรกรรมผ่านช่องทางออนไลน์ยากแก่การตรวจสอบ รวมทั้งการโฆษณาประชาสัมพันธ์ที่เกินจริงอาจทําให้เกิดการหลอกลวงและเกิดความเสียหายในวงกว้าง ดังนั้น การตัดวงจรที่มิชอบด้วยกฎหมายโดยการบูรณาการความร่วมมือของทุกหน่วยงาน และทุกฝ่ายจะสามารถบรรเทาปัญหาที่เกิดขึ้นได้อย่างเป็นรูปธรรม”
รัฐบาลไทย-ข่าวทำเนียบรัฐบาล-ผู้ช่วยโฆษกประจำสำนักนายกรัฐมนตรี  เผยนายกรัฐมนตรีเตรียมลงพื้นที่ พบปะผู้ประสบอุทกขภัยภาคใต้สัปดาห์หน้า
วันอังคารที่ 17 มกราคม 2560
ผู้ช่วยโฆษกประจําสํานักนายกรัฐมนตรี  เผยนายกรัฐมนตรีเตรียมลงพื้นที่ พบปะผู้ประสบอุทกขภัยภาคใต้สัปดาห์หน้า
ผู้ช่วยโฆษกประจําสํานักนายกรัฐมนตรี  เผยนายกรัฐมนตรีเตรียมลงพื้นที่ พบปะผู้ประสบอุทกขภัยภาคใต้สัปดาห์หน้า
วันนี้ (10 มกราคม 2560) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุมฯ พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรีกล่าวว่า นายกรัฐมนตรี ฝากขอบคุณถึงเจ้าหน้าที่ และประชาชน ที่ร่วมมือกันช่วยเหลือผู้ประสบอุทกภัยภาคใต้ทุกท่าน ซึ่งรัฐบาลได้มีแผนงานการแก้ไขปัญหาในระยะยาว โดยจะนําแนวทางของพระบาทสมเด็จพระปรมินทรมหาภูมิพลอดุลยเดช นํามาแก้ไขปัญหาต่อไป เพื่อเป็นการป้องกันและแก้ไขปัญหาเหล่านี้ไม่ให้เกิดซ้ําในระยะยาวอย่างยั่งยืนต่อไป ทั้งนี้ ท่านนายกฯ ได้สั่งการให้กระทรวงมหาดไทย เร่งดําเนินการฟื้นฟูเยียวยาผู้ที่ได้รับผลกระทบให้แล้วเสร็จภายในวันที่ 26 มกราคมนี้ โดยจะต้องมีการประเมิณค่าความเสียหายที่เกิดขึ้นตามความจริง ทั้งนี้ นายกรัฐมนตรี ได้มีกําหนดการเดินทางลงพื้นภาคใต้ในสัปดาห์หน้า เพื่อรับฟังรายงานแผนการแก้ไขระยะยาว และพบปะพี่น้องผู้ประสบภัยภาคใต้อย่างใกล้ชิด
ผู้ช่วยโฆษกประจําสํานักนายกรัฐมนตรีกล่าวต่อไปว่า เศรษฐกิจของประเทศไทย ในปี พ.ศ. 2560 นี้ ทางสภาหอการค้าไทยได้ประเมินว่ามีแนวทางฟื้นตัวเป็นไปในทิศทางที่ดีขึ้นอย่างต่อเนื่อง ซึ่งธุรกิจการท่องเที่ยวและบริการนั้นจะเป็นธุรกิจลําดับที่ 1 ในการสร้างกําไร นอกจากนี้ นายกรัฐมนตรีได้ฝากให้ผู้ประกอบการและประชาชาชน เตรียมพร้อมรับนักท่องเที่ยวจํานวนมากที่จะเข้ามาใช้บริการกว่า 30 ล้านคน ซึ่งจะนํารายได้จํานวนมหาศาลเข้ามาสู่ประเทศได้อย่างมั่งคั่ง ทั้งนี้ ประชาชนทุกคนควรเตรียมความพร้อมในการอํานวยความสะดวก และสร้างการรับรู้และเข้าใจในขนบธรรมเนียมประเพณีซึ่งกันและกันกับนักท่องเที่ยว เพื่อเป็นภาพลักษณ์ที่ดีให้กับประเทศไทย
นอกจากนี้ นายกรัฐมนตรี ได้ฝากขอบคุณครู ที่จะเป็นกําลังสําคัญในการพัฒนาประเทศไปสู่ Thailand 4.0 โดยคงไว้ซึ่งมีคุณธรรม จริยธรรม และเป็นตัวอย่างที่ดีในการปฏิบัติตามกฎหมาย อย่างไรก็ตาม ก็เข้าใจว่าการพัฒนาตัวเองไปพร้อมกับ Thailand 4.0 นั้น ไม่สามารถทําให้ได้เหมือนกันทั้งหมดก็เนื่องมาจากพื้นฐานที่แตกต่างกัน แต่สิ่งที่ประชาชนทุกคนสามารถทําได้ก็คือการพัฒนาตัวเองให้สอดคล้อง Thailand 4.0 ไปพร้อมกันนําประเทศไทยพัฒนาไปสู่ความมั่นคง มั่งคั่ง และยั่งยืน ร่วมกันต่อไป
ทั้งนี้ ผู้ช่วยโฆษกประจําสํานักนายกรัฐมนตรี ได้ฝากประชาสัมพันธ์งานทําบุญตักบาตรพระสงฆ์เนื่องในพระราชพิธีทรงบําเพ็ญพระราชกุศลสตมวาร (100 วัน) ในวันศุกร์ที่ 20 มกราคม 2560 เวลา 07.00 น. ณ ทําเนียบรัฐบาล โดยมีนายกรัฐมนตรีพร้อมภริยา รัฐมนตรีและคู่สมรส เข้าร่วมพิธีดังกล่าวด้วย
--------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษก ศบค. เผย มีการจัดทีมแพทย์และอนามัยดูแล แรงงานต่างด้าวในพื้นที่แออัด ย้ำทุกคนต้องมีชุดพฤติกรรมใหม่ ระหว่างรอยาและวัคซีนป้องกันไวรัสโควิด-19
วันอาทิตย์ที่ 26 เมษายน 2563
โฆษก ศบค. เผย มีการจัดทีมแพทย์และอนามัยดูแล แรงงานต่างด้าวในพื้นที่แออัด ย้ําทุกคนต้องมีชุดพฤติกรรมใหม่ ระหว่างรอยาและวัคซีนป้องกันไวรัสโควิด-19
โฆษก ศบค. เผย มีการจัดทีมแพทย์และอนามัยดูแล แรงงานต่างด้าวในพื้นที่แออัด ย้ําทุกคนต้องมีชุดพฤติกรรมใหม่ ระหว่างรอยาและวัคซีนป้องกันไวรัสโควิด-19
วันนี้ (26 เม.ย.63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามของสื่อมวลชนที่ส่งผ่านโซเซียลมีเดีย ระหว่างการแถลงข่าวของศูนย์ข่าวโควิด-19 และ สรุปสาระสําคัญ ดังนี้
โฆษก ศบค. ชี้แจงถึงมาตรการดูแลประชาชนที่อาศัยอยู่ในพื้นที่ของการทํา State Quarantine ที่มีจํานวนตัวเลขผู้ป่วยเพิ่มมากขึ้น รวมถึงมาตรการดูแลแรงงานต่างด้าว อาทิ แรงงานต่างด้าวในจังหวัดสมุทรสาครที่อยู่กันอย่างแออัดว่า กระทรวงสาธารณสุขมีมาตรการค้นหาผู้ป่วยติดเชื้อในเชิงรุก คือ การทํา Active Case Finding โดยกองระบาดวิทยา และกรมวิทยาศาสตร์การแพทย์ รวมทั้งกรมอนามัยที่ลงพื้นที่ตรวจสอบดูแลด้านสุขอนามัยสิ่งแวดล้อม เพื่อลดความเสี่ยงการเป็นพื้นที่แพร่กระจายของเชื้อไวรัสโควิด-19 อย่างไรก็ตามต้องได้รับความร่วมมือจาก ประชาชน แรงงานต่างด้าว ผู้ประกอบการ ปรับพฤติกรรมช่วยกันเป็นผู้เฝ้าระวัง สังเกตอาการของคนในชุมชน ขณะที่ภาครัฐจะเป็นผู้ให้ข้อมูล ให้ความช่วยเหลือต่าง ๆ
โฆษก ศบค. ยังชี้แจง การกลับไปใช้ชีวิตตามปกติของประชาชน หากสถานการณ์การแพร่ระบาดของโรคดีขึ้นแล้วว่า การแพร่ระบาดของโรคติดเชื้อไวรัสโคโรนา 2019 (COVID 19) เป็นเรื่องที่เกิดขึ้นใหม่ จากการแพร่กระจายผ่านระบบทางเดินหายใจ ซึ่งพบว่าผู้ติดเชื้อส่วนใหญ่อยู่ในวัยทํางาน ไม่พบอาการ ฉะนั้น หากกลับไปใช้ชีวิตตามปกติ มีโอกาสเสี่ยงที่จะทําให้ได้รับเชื้อและส่งผลให้เกิดการแพร่กระจายของเชื้อได้ แม้ไทยจะคุมตัวเลขผู้ติดเชื้อได้ดี แต่ยังมีอีกหลายประเทศที่จํานวนตัวเลข
รัฐบาลไทย-ข่าวทำเนียบรัฐบาล-พิธีมอบรายได้จากการแข่งขันกีฬากอล์ฟสวัสดิการสำนักงานปลัดกระทรวงอุตสาหกรรมให้แก่มูลนิธิรามาธิบดีฯ
วันพฤหัสบดีที่ 24 พฤษภาคม 2561
พิธีมอบรายได้จากการแข่งขันกีฬากอล์ฟสวัสดิการสํานักงานปลัดกระทรวงอุตสาหกรรมให้แก่มูลนิธิรามาธิบดีฯ
ปลัดกระทรวงอุตสาหกรรม  เป็นประธานในพิธีมอบรายได้จากการแข่งขันกีฬากอล์ฟสวัสดิการสํานักงานปลัดกระทรวงอุตสาหกรรม  ณ  ห้องโถง ชั้น 1  อาคารสํานักงานปลัดกระทรวงอุตสาหกรรม
วันนี้ (24 พฤษภาคม 2561) นายพสุ โลหารชุน ปลัดกระทรวงอุตสาหกรรม เป็นประธานในพิธีมอบรายได้จากการแข่งขันกีฬากอล์ฟสวัสดิการสํานักงานปลัดกระทรวงอุตสาหกรรม จํานวน 300,000 บาท เพื่อสาธารณะประโยชน์ให้แก่มูลนิธิรามาธิบดีฯ โดยมีผู้ช่วยศาสตราจารย์ นายแพทย์ธงชัย พงศ์มฆพัฒน์ กรรมการบริหารมูลนิธิรามาธิบดี เป็นผู้รับมอบ พร้อมนี้มี นางสาวนิสากร จึงเจริญธรรม นายทองชัย ชวลิตพิเชฐ รองปลัดกระทรวงอุตสาหกรรม นางอนงค์ ไพจิตรประภาภรณ์ นางเบญจมาพร เอกฉัตร์ ผู้ตรวจราชการกระทรวงอุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรมเข้าร่วม ณ ห้องโถง ชั้น 1 อาคารสํานักงานปลัดกระทรวงอุตสาหกรรม